Az 1991-es, valamint az 1992-es szezont (egy futam kivételével) a Minardinál teljesítette. A 91-es ausztrál nagydíjon ő helyettesítette a távozó Alain Prostot a Ferrari-istállónál. A futam heves esőzésben zajlott, és a sok baleset miatt a rendezők tizenhat kör után leintették. Gianni a hatodik helyen állt ekkor. Mivel a versenyzők fél pontokat kaptak, így ő mindössze 0,5 pontot gyűjtött.